**Ministru kabineta noteikumu projekta „Noteikumi par zemes izpirkuma (pirkuma) līgumu slēgšanas, šo līgumu izpildes kontroles un neizpirktās zemes nodošanu pašvaldības īpašumā uzdevuma deleģēšanu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Noteikumi par zemes izpirkuma (pirkuma) līgumu slēgšanas, šo līgumu izpildes kontroles un neizpirktās zemes nodošanu pašvaldības īpašumā uzdevuma deleģēšanu” (turpmāk – Noteikumu projekts) sagatavots saskaņā ar Ministru kabineta 2013. gada 24. septembra sēdes protokola Nr.50 153.§ 3.punktu Finanšu ministrijai sadarbībā ar Tieslietu ministriju, Ekonomikas ministriju un valsts akciju sabiedrību „Latvijas Hipotēku un zemes banka” līdz 2013.gada 31.oktobrim sagatavot un iesniegt izskatīšanai Ministru kabineta sēdē grozījumus informatīvajā ziņojumā uzskaitītajos likumos saistībā ar zemes reformas nodrošināšanu un zemes izpirkuma (pirkuma) līgumu noslēgšanu un administrēšanu, un pēc attiecīgo likumprojektu apstiprināšanas Saeimā iesniegt izskatīšanai Ministru kabineta sēdē grozījumu projektus informatīvajā ziņojumā uzskaitītajos Ministru kabineta noteikumos saistībā ar zemes reformas nodrošināšanu un zemes izpirkuma (pirkuma) līgumu noslēgšanu un administrēšanu. Noteikumu projekts izdots saskaņā ar [Valsts pārvaldes iekārtas likuma](http://likumi.lv/doc.php?id=63545) 40. panta otro daļu un [Valsts](http://likumi.lv/doc.php?id=34503) un pašvaldību īpašuma privatizācijas un privatizācijas sertifikātu izmantošanas pabeigšanas likuma 3. panta trešās daļas 4.1 punktu, 23. panta 11.2 daļu, 24. panta 4.1 daļu un 4. panta sesto daļu, kurā norādīts, ka privātpersonas izdevumi tiek segti Ministru kabineta noteiktajā kārtībā no pakalpojuma ieņēmumiem un rezerves fonda līdzekļiem, kas izveidots, pamatojoties uz likumu "Par valsts un pašvaldību īpašuma objektu privatizāciju". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | 2014. gada 1. janvārī Valsts akciju sabiedrība „Latvijas Hipotēku un zemes banka” (turpmāk – Hipotēku banka), reorganizācijas ietvaros, ir atteikusies no kredītiestādes licences un manījusi nosaukumu uz valsts akciju sabiedrība "Latvijas Attīstības finanšu institūcija Altum" (turpmāk - Attīstības finanšu institūcija Altum).Lai Attīstības finanšu institūcija Altum kā Hipotēku bankas tiesību un saistību pārņēmējs turpinātu sekmīgi veikt ar zemes izpirkuma līgumu slēgšanu saistītās darbības š.g. 24. janvārī stājās spēkā likumprojekts „Grozījumi [Valsts](http://likumi.lv/doc.php?id=34503) un pašvaldību īpašuma privatizācijas un privatizācijas sertifikātu izmantošanas pabeigšanas likumā”, nosakot ka:* zemes reformas pabeigšanas jomā likums nosaka Ministru kabineta tiesības noteikt personu, tai skaitā privātpersonu (turpmāk — Ministru kabineta noteikta institūcija), kura, sākot ar 2014. gada 1. martu, īsteno deleģēto valsts pārvaldes uzdevumu — zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldības īpašumā. (Likuma 3. panta trešās daļas 4.1 punkts);
* Ministru kabinets nosaka institūciju, kura, sākot ar 2014. gada 1. martu, valsts vārdā slēdz lauku zemes izpirkuma (pirkuma) līgumus un kontrolē šo līgumu izpildi (Likuma 23. panta 11.2 daļa);
* Ministru kabinets nosaka institūciju, kura, sākot ar 2014. gada 1. martu, valsts vārdā valsts vārdā slēdz pilsētu zemes izpirkuma (pirkuma) līgumus un kontrolē šo līgumu izpildi. (Likuma 24. panta 4.1 daļa).

Valsts pārvaldes iekārtas likuma 40. panta pirmā daļa nosaka, ka publiska persona var deleģēt privātpersonai un citai publiskai personai (turpmāk – pilnvarotā persona) pārvaldes uzdevumu, ja pilnvarotā persona attiecīgo uzdevumu var veikt efektīvāk. Atbilstoši šī panta otrajai daļai privātpersonai pārvaldes uzdevumu var deleģēt ar ārēju normatīvo aktu vai līgumu, ja tas paredzēts ārējā normatīvajā aktā, ievērojot šā likuma 41. panta otrās un trešās daļas noteikumus.Ievērojot minēto, Finanšu ministrija ir sagatavojusi Noteikumu projektu, kas paredz deleģēt Attīstības finanšu institūcijai Altum valsts pārvaldes uzdevumu - zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldības īpašumā (turpmāk - Deleģētais valsts pārvaldes uzdevums).Deleģējums ietver:1. valsts vārdā slēgt lauku zemes izpirkuma (pirkuma) līgumus un kontrolēt šo līgumu izpildi.
2. valsts vārdā slēgt pilsētu zemes izpirkuma (pirkuma) līgumus un kontrolēt šo līgumu izpildi.

Cita starpā jānorāda, ka saskaņā ar Valsts pārvaldes iekārtas likuma 7. panta trešo daļu padotību īsteno pakļautības vai pārraudzības formā. Savukārt atbilstoši šī panta piektajai daļai pārraudzība nozīmē augstākas iestādes vai amatpersonas tiesības pārbaudīt zemākas iestādes vai amatpersonas lēmuma tiesiskumu un atcelt prettiesisku lēmumu, kā arī prettiesiskas bezdarbības gadījumā dot rīkojumu pieņemt lēmumu.Tā kā Noteikumu projektā un tam pievienotajā deleģēšanas līgumā jau šobrīd ir iestrādāti pietiekami kontroles mehānismi, lai uzraudzītu Attīstības finanšu institūcija Altum valsts pārvaldes deleģētā uzdevuma izpildē, tad Valsts pārvaldes iekārtas likumā esošā pārraudzības forma ir atbilstoša, lai kontrolētu deleģēto valsts pārvaldes uzdevumu izpildi.Tāpat Noteikumu projekts paredz apstiprināt līguma projektu, ko Ekonomikas ministrija, Finanšu ministrija noslēgtu ar Attīstības finanšu institūcija Altum par Deleģētā valsts pārvaldes uzdevuma izpildi. Paredzēts pilnvarot Ekonomikas ministriju slēgt Līgumu valsts vārdā. Līgums nosaka valsts pārvaldes uzdevuma izpildes kārtību un informācijas sniegšanu par tā izpildi, kā arī pārvaldes uzdevuma izpildes finansēšanas kārtība. Citā starpā saskaņā ar līguma noteikumiem katra puse var vienpusēji uzteikt valsts pārvaldes uzdevuma izpildi, iesniedzot rakstisku pieteikumu otrai pusei sešus mēnešus iepriekš. Šādi tiek ievērots objektīvs termiņš, kādā deleģēto valsts pārvaldes uzdevumu varētu nodot citai personai vai iestādei.Attīstības finanšu institūcija Altum ir Latvijā reģistrēta valsts kapitālsabiedrība, kura zaudējusi Latvijā reģistrētas kredītiestādes statusu. Līgumā 7.2. apakšpunkts paredzētais nosacījums, ka „attiecībā uz informācijas sniegšanu trešajām personām par zemes izpircēju noslēgtajiem zemes izpirkuma (pirkuma) līgumiem tiek piemēroti Kredītiestāžu likuma noteikumi”, ir iekļauts zemes izpircēju interešu aizstāvībai, ņemot vērā to, ka iepriekš zemes izpirkuma (pirkuma) līgumu slēgšanu un administrēšanu veica kredītiestāde. Šajā gadījumā Attīstības finanšu institūcija Altum piemērotu Kredītiestāžu likuma 61., 62. un 63. pantu, sniedzot informāciju trešajām personām par zemes izpircēju veiktajiem darījumiem, t.sk., par zemes izpirkuma (pirkuma) līguma noslēgšanas faktu. Attīstības finanšu institūcija Altum provizorisko izmaksu detalizēts aprēķins par uzdevuma izpildi 2014. gadā, veicot likumā noteiktās darbības zemes reformas jomā, ir pievienots Līguma par lauku un pilsētas zemes izpirkuma (pirkuma) līguma slēgšanas, šo līgumu izpildes kontroles un neizpirktās zemes nodošanas pašvaldību īpašumā uzdevuma izpildi projekta 1. pielikumā. Saskaņā ar līguma projekta 2.2.3. punktu pakalpojuma sniedzējs ( Attīstības finanšu institūcija Altum ) 15 dienu laikā pēc kārtējā ceturkšņa beigām iesniedz ministrijā pārskatu par valsts pārvades uzdevuma veikšanu un faktisko finanšu līdzekļu izlietojumu, ņemot vērā gūtos ieņēmumus, tādējādi nav lietderīgi veidot vēl detalizētāku provizorisko izmaksu aprēķinu, jo nepieciešamības gadījumā tas tiks sniegts ceturkšņa pārskatos.Neskatoties uz to, ka paredzamās izmaksas ir norādītas izdevumu tāmē, protokollēmumā ir izstrādāts punkts par izmaksu apmēru, jo tādējādi paredzamo izmaksu apmērs tiek fiksēts jau pirms līguma noslēgšanas, kas veicinās līguma noslēgšanu.Ņemot vērā, ka Attīstības finanšu institūcija Altum likumā noteiktās darbības zemes reformas jomā īsteno kopš 2014. gada 1. februāra, kad Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā stājās spēkā attiecīgie grozījumi, paredzot, ka Attīstības finanšu institūcija Altum nodrošina zemes izpirkšanas (pirkšanas) procesu līdz brīdim, kad Ministru kabinets nosaka institūciju, kura pildīs šajā likumā noteikto valsts pārvaldes uzdevumu, savukārt kopš 2014. gada 1. janvāra Attīstības finanšu institūcija Altum , kā Hipotēku bankas saistību pārņēmēja, ir turpinājusi esošo un potenciālo zemes izpircēju konsultēšanu un iesniegumu pieņemšanu un atbilžu sniegšanu, izmaksu tāme ir sastādīta par visu 2014. gadu. Jāņem vērā ka Attīstības finanšu institūcija Altum valsts pārvaldes uzdevumu zemes reformas jomā ir pildījusi *de facto* kopš šī gada sākuma un to turpina pildīt arī šobrīd vispārējā sabiedriskā labuma sasniegšanai, un šī uzdevuma veikšana rada izmaksas. Tā kā Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteikts, ka izdevumi, kas saistīti ar likumā noteikto uzdevuma izpildi, tiek segti, līdz ar to Attīstības finanšu institūcija Altum būtu tiesīga sagaidīt, ka tai tiek segtas tai radušās izmaksas. Arī šis ir iemesls, kādēļ protokollēmumā jāsaglabā 3. punkts. Nepieciešamības gadījumā izmaksu tāme var tikt precizēta pirms līguma parakstīšanas, nepārsniedzot protokollēmuma 3. punktā noteikto apmēru.Lielākā daļa zemes izpirkuma (pirkuma) līgumu noslēgšana saistīta ar lauku apvidus zemes izpirkšanu. Zemes izpirkuma (pirkuma) līgumus par lauku apvidus zemes izpirkšanu slēdz pamatojoties uz Valsts zemes dienesta pieņemtajiem lēmumiem par lauku apvidus zemes piešķiršanu īpašumā par samaksu. Lai nodrošinātu operatīvu zemes izpirkuma (pirkuma) līguma noslēgšanas procesu gadījumos, kad Attīstības finanšu institūcija Altum nevar zemes pirkuma (izpirkuma) līgumu noslēgt balstoties uz Valsts zemes dienesta pieņemtā lēmuma, Noteikumu projektā paredzēts noteikts, ka Tieslietu ministrija, kuras pakļautībā atrodas Valsts zemes dienests, nodrošina Valsts zemes dienesta un Attīstības finanšu institūcijas Altum sadarbību. Tādējādi tiks nodrošināta Valsts zemes dienesta sadarbība tam noteiktās kompetences ietvaros ar Attīstības finanšu institūciju Altum. |
| 3. | Projekta izstrādē iesaistītās institūcijas | valsts akciju sabiedrība "Latvijas Attīstības finanšu institūcija Altum" |
| 4. | Cita informācija | Nav attiecināms |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts akciju sabiedrība "Latvijas Attīstības finanšu institūcija Altum" veicot zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldības īpašumā |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2014.gads** | Turpmākie trīs gadi (euro) |
| **2015.gads** | **2016.gads** | **2017.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | Valsts akciju sabiedrība "Latvijas Attīstības finanšu institūcija Altum" izdevumi par valsts pārvaldes uzdevuma izpildi tiek saskaņoti ar Ekonomikas ministriju un Finanšu ministriju atbilstoši valsts pārvaldes uzdevuma izpildes līgumā noteiktai kārtībai. Saskaņotie valsts akciju sabiedrība "Latvijas Attīstības finanšu institūcija Altum" izdevumi tiek segti no rezerves fonda līdzekļiem, kas izveidots, pamatojoties uz likumu “Par valsts un pašvaldību īpašuma objektu privatizāciju”. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ekonomikas ministrija, Finanšu ministrija valsts akciju sabiedrība "Latvijas Attīstības finanšu institūcija Altum". |
| 2. | Projekta izpildes ietekme uz pārvaldes funkcijām  | Projekta izpildes ietekme ir attiecināma uz Attīstības finanšu institūciju Altum, bet ņemot vērā to, ka līdz reorganizācijai Hipotēku banka veica Deleģēto valsts pārvaldes uzdevumu, tad tā būtiski neietekmēs līdzšinējās funkcijas un uzdevumus.Tāpat projekta izpilde ietekmē arī Ekonomikas ministrijas funkcijas un uzdevumus, jo Ekonomikas ministrijai būs jāveic uzraudzība par Privatizācijas aģentūras darbību valsts pārvaldes deleģētā uzdevuma izpildē (funkcionālā pārraudzība). |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas IV, V un VI sadaļa – projekts šīs jomas neskar.

Finanšu ministrs A.Vilks

28.04.2014. 12:15

1827

M.Stepiņš

67095490 maris.stepins@fm.gov.lv